CELEX: 32013D0127
Language: ro
Date: 2013-03-11 00:00:00
Title: 2013/127/UE: Decizia Consiliului din 11 martie 2013 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Central Bank of Cyprus

14.3.2013   
            
            
               RO
            
            
               Jurnalul Oficial al Uniunii Europene
            
            
               L 70/6
            
         DECIZIA CONSILIULUI
   din 11 martie 2013
   de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Central Bank of Cyprus
   (2013/127/UE)
   CONSILIUL UNIUNII EUROPENE,
   având în vedere Protocolul nr. 4 privind statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
   având în vedere Recomandarea BCE/2013/3 a Băncii Centrale Europene din 4 februarie 2013 către Consiliul Uniunii Europene cu privire la auditorii externi ai Central Bank of Cyprus (1),
   întrucât:
   
               (1)
            
            
               Conturile Băncii Centrale Europene (BCE) și ale băncilor centrale naționale din Eurosistem sunt supuse auditării de către auditori externi independenți recomandați de Consiliul guvernatorilor BCE și aprobați de Consiliul Uniunii Europene.
            
         
               (2)
            
            
               Mandatul actualilor auditori externi ai Central Bank of Cyprus se va încheia după auditarea aferentă exercițiului financiar 2012. Prin urmare, este necesară desemnarea unor auditori externi începând cu exercițiul financiar 2013.
            
         
               (3)
            
            
               Central Bank of Cyprus a selecționat KPMG Limited în calitate de auditor extern pentru exercițiile financiare 2013-2017.
            
         
               (4)
            
            
               Consiliul guvernatorilor BCE a recomandat numirea KPMG Limited în calitatea de auditor extern al Central Bank of Cyprus pentru exercițiile financiare 2013-2017.
            
         
               (5)
            
            
               Este oportun să se dea curs recomandării Consiliului guvernatorilor BCE și să se modifice Decizia 1999/70/CE a Consiliului (2) în consecință,
            
         ADOPTĂ PREZENTA DECIZIE:
   Articolul 1
   Articolul 1 alineatul (14) din Decizia 1999/70/CE se înlocuiește cu următorul text:
   
      „(14)   KPMG Limited sunt aprobați ca auditori externi ai Central Bank of Cyprus pentru exercițiile financiare 2013-2017.”
   
   Articolul 2
   Prezenta decizie produce efecte de la data notificării.
   Articolul 3
   Prezenta decizie se adresează Băncii Centrale Europene.
   
      Adoptată la Bruxelles, 11 martie 2013.
      
         
            Pentru Consiliu
         
         
            Președintele
         
         E. GILMORE
      
   
   
      (1)  JO C 37, 9.2.2013, p. 1.
   
      (2)  JO L 22, 29.1.1999, p. 69.